title: Komission täytäntöönpanoasetus (EU) 2019/249, annettu 12 päivänä helmikuuta 2019, tiettyihin GSP-jaksoihin sovellettavien tullietuuksien suspendoimisesta tiettyjen GSP-järjestelmän edunsaajamaiden osalta yleisen tullietuusjärjestelmän soveltamisesta annetun Euroopan parlamentin ja neuvoston asetuksen (EU) N:o 978/2012 mukaisesti vuosina 2020–2022

text:
                  13.2.2019

                  FI

                  Euroopan unionin virallinen lehti

                  L 42/6

         KOMISSION TÄYTÄNTÖÖNPANOASETUS (EU) 2019/249,
         annettu 12 päivänä helmikuuta 2019,
         tiettyihin GSP-jaksoihin sovellettavien tullietuuksien suspendoimisesta tiettyjen GSP-järjestelmän edunsaajamaiden osalta yleisen tullietuusjärjestelmän soveltamisesta annetun Euroopan parlamentin ja neuvoston asetuksen (EU) N:o 978/2012 mukaisesti vuosina 2020–2022
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon yleisen tullietuusjärjestelmän soveltamisesta ja neuvoston asetuksen (EU) N:o 732/2008 kumoamisesta 25 päivänä lokakuuta 2012 annetun Euroopan parlamentin ja neuvoston asetuksen (EU) N:o 978/2012 (1) ja erityisesti sen 8 artiklan 3 kohdan,
         on kuullut yleisten tullietuuksien komiteaa asetuksen (EY) N:o 978/2012 39 artiklan mukaisessa merkityksessä,
         sekä katsoo seuraavaa:

                     (1)

                     Asetuksen (EU) N:o 978/2012 8 artiklan 1 kohdan nojalla yleisen tullietuusjärjestelmän (GSP-järjestelmän) yleiseen menettelyyn kuuluvat tullietuudet suspendoidaan tiettyyn GSP-jaksoon kuuluvilta GSP-edunsaajamaasta peräisin olevilta tuotteilta, kun kyseisten tuotteiden tuonti kyseisestä GSP-edunsaajamaasta unioniin on kolmena peräkkäisenä vuotena keskimääräiseltä arvoltaan suurempi kuin mainitun asetuksen liitteessä VI luetellut kynnysarvot.

                     (2)

                     Asetuksen (EU) N:o 978/2012 8 artiklan 2 kohdan mukaisesti ja kalenterivuosia 2012–2014 koskevien kauppatilastojen pohjalta komission täytäntöönpanoasetuksella (EU) 2016/330 (2) vahvistettiin luettelo tuotejaksoista, joiden osalta tullietuudet suspendoitiin 1 päivän tammikuuta 2017 ja 31 päivän joulukuuta 2019 väliseksi ajaksi.

                     (3)

                     Komissio tarkastelee asetuksen (EU) N:o 978/2012 8 artiklan 3 kohdan nojalla kyseistä luetteloa kolmen vuoden välein ja hyväksyy täytäntöönpanosäädöksen tullietuuksien suspendoimisesta tai ottamisesta uudelleen käyttöön.

                     (4)

                     Tarkistettua luetteloa olisi sovellettava kolmen vuoden ajan 1 päivästä tammikuuta 2020 alkaen. Luettelo perustuu 1 päivänä syyskuuta 2018 saatavilla olleisiin kalenterivuosia 2015–2017 koskeviin kauppatilastoihin, ja siinä otetaan huomioon tuonti asetuksen (EU) N:o 978/2012 liitteessä II, sellaisena kuin sitä sovelletaan tuona päivänä, luetelluista GSP-edunsaajamaista. Tuonnin arvoa niistä GSP-järjestelmän edunsaajamaista, jotka 1 päivästä tammikuuta 2020 alkaen eivät enää ole tullietuuksien edunsaajina asetuksen (EU) N:o 978/2012 4 artiklan 1 kohdan b alakohdan mukaisesti, ei kuitenkaan oteta huomioon,

               ON HYVÄKSYNYT TÄMÄN ASETUKSEN:

            1 artikla
            Tämän asetuksen liitteessä vahvistetaan luettelo niistä GSP-jaksoihin kuuluvista tuotteista, joiden osalta asetuksen (EU) N:o 978/2012 7 artiklassa tarkoitetut tullietuudet suspendoidaan asianomaisten GSP-edunsaajamaiden tapauksessa.

            2 artikla
            Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 1 päivästä tammikuuta 2020 alkaen 31 päivään joulukuuta 2022 saakka.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 12 päivänä helmikuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 303, 31.10.2012, s. 1.

            (2)  Komission täytäntöönpanoasetus (EU) 2016/330, annettu 8 päivänä maaliskuuta 2016, tiettyihin GSP-jaksoihin sovellettavien tullietuuksien suspendoimisesta tiettyjen GSP-järjestelmän edunsaajamaiden osalta yleisen tullietuusjärjestelmän soveltamisesta annetun asetuksen (EU) N:o 978/2012 mukaisesti vuosina 2017–2019 (EUVL L 62, 9.3.2016, s. 9).

            LIITE
            Luettelo niistä GSP-jaksoista, joiden osalta asetuksen (EU) N:o 978/2012 7 artiklassa tarkoitetut tullietuudet suspendoidaan asianomaisen GSP-edun saajamaan tapauksessa:

                           Sarake A: maan nimi

                           Sarake B: GSP-jakso (GSP-järjestelmää koskevan asetuksen 2 artiklan j alakohta)

                           Sarake C: kuvaus

                        A

                        B

                        C

                        Intia

                        S-6a

                        Epäorgaaniset ja orgaaniset kemikaalit

                        S-11a

                        Tekstiilit

                        S-14

                        Helmet ja jalometallit

                        S-15a

                        Rauta, teräs sekä rauta- tai terästavarat

                        S-15b

                        Epäjalot metallit (rautaa ja terästä lukuun ottamatta) ja epäjalosta metallista valmistetut tavarat (rauta- ja terästavaroita lukuun ottamatta)

                        S-17a

                        Rautatieveturit, raitiomoottorivaunut ja muu liikkuva kalusto

                        S-17b

                        Moottoriajoneuvot, polkupyörät, ilma- ja avaruusalukset, alukset

                        Indonesia

                        S-1a

                        Elävät eläimet ja eläintuotteet, kalaa lukuun ottamatta

                        S-3

                        Eläin- tai kasviöljyt, -rasvat ja -vahat

                        S-5

                        Kivennäistuotteet

                        S-9a

                        Puu ja puusta valmistetut tavarat; puuhiili

                        Kenia

                        S-2a

                        Elävät kasvit ja kukkaviljelytuotteet


title: Komission täytäntöönpanoasetus (EU) 2019/250, annettu 12 päivänä helmikuuta 2019, Euroopan parlamentin ja neuvoston direktiivin (EU) 2016/797 mukaisista rautateiden yhteentoimivuuden osatekijöitä ja osajärjestelmiä koskevien EY-vakuutusten ja -todistusten malleista, raideliikenteen kalustoyksikköjen hyväksyttyä tyyppiä koskevan vaatimustenmukaisuusvakuutuksen mallista ja osajärjestelmiä koskevista EY-tarkastusmenettelyistä sekä komission asetuksen (EU) N:o 201/2011 kumoamisesta (ETA:n kannalta merkityksellinen teksti.)

text:
                  13.2.2019

                  FI

                  Euroopan unionin virallinen lehti

                  L 42/9

         KOMISSION TÄYTÄNTÖÖNPANOASETUS (EU) 2019/250,
         annettu 12 päivänä helmikuuta 2019,
         Euroopan parlamentin ja neuvoston direktiivin (EU) 2016/797 mukaisista rautateiden yhteentoimivuuden osatekijöitä ja osajärjestelmiä koskevien EY-vakuutusten ja -todistusten malleista, raideliikenteen kalustoyksikköjen hyväksyttyä tyyppiä koskevan vaatimustenmukaisuusvakuutuksen mallista ja osajärjestelmiä koskevista EY-tarkastusmenettelyistä sekä komission asetuksen (EU) N:o 201/2011 kumoamisesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon rautatiejärjestelmän yhteentoimivuudesta Euroopan unionissa 11 päivänä toukokuuta 2016 annetun Euroopan parlamentin ja neuvoston direktiivin (EU) 2016/797 (1) ja erityisesti sen 9 artiklan 4 kohdan, 15 artiklan 9 kohdan ja 24 artiklan 4 kohdan,
         sekä katsoo seuraavaa:

                     (1)

                     Valmistajien tai valmistajien valtuutettujen edustajien, hakijoiden, ilmoitettujen laitosten ja nimettyjen laitosten olisi käytettävä yhdenmukaisia malleja sellaisissa asiakirjoissa, jotka ovat kiinteiden laitteiden käyttöönottoa tai kaluston markkinoille saattamista koskevan lupahakemuksen mukana, jotta Euroopan unionin rautatieviraston, jäljempänä ’virasto’, tai kyseisiä hakemuksia käsittelevän kansallisen turvallisuusviranomaisen suorittamaa arviointia voitaisiin virtaviivaistaa ja kansallisten turvallisuusviranomaisten suorittamaa unionin rautatiejärjestelmän valvontaa helpottaa.

                     (2)

                     On tarpeen helpottaa direktiivissä (EU) 2016/797 säädettyjen EY-vakuutusten laatimista. Erityisesti yhteentoimivuuden osatekijöitä koskevien EY-vaatimustenmukaisuusvakuutusten ja EY-käyttöönsoveltuvuusvakuutusten, osajärjestelmiä koskevien EY-tarkastusvakuutuksien, välivaiheen tarkastuslausumien ja hyväksyttyjä kalustoyksikkötyyppejä koskevien vaatimustenmukaisuusvakuutusten laadintaa olisi helpotettava.

                     (3)

                     On myös tarpeen helpottaa sellaisten teknisten asiakirjojen laadintaa, joiden on määrä olla EY-vakuutusten mukana, vahvistamalla mallit yhteentoimivuuden osatekijöitä koskeville EY-vaatimustenmukaisuustodistuksille ja EY-käyttöönsoveltuvuustodistuksille sekä ilmoitetun laitoksen antamille osajärjestelmiä koskeville EY-tarkastustodistuksille ja nimetyn laitoksen antamille todistuksille.

                     (4)

                     EY-vaatimustenmukaisuusvakuutuksissa, EY-käyttöönsoveltuvuusvakuutuksissa ja niiden liitteenä olevissa asiakirjoissa olisi annettava todisteet siitä, että yhteentoimivuuden osatekijöille on tehty vastaavissa yhteentoimivuuden teknisissä eritelmissä, jäljempänä ’YTE’, vahvistetut menettelyt vaatimustenmukaisuuden tai käyttöönsoveltuvuuden arvioimiseksi, sekä mainittava kyseisten YTE:ien ja muiden asiaankuuluvien unionin säädösten viitetiedot.

                     (5)

                     Käyttökokemusten perusteella annettua yhteentoimivuuden osatekijää koskevaa EY-käyttöönsoveltuvuusvakuutusta olisi pidettävä vakuutuksena, joka täydentää yhteentoimivuuden osatekijöitä koskevaa EY-vaatimustenmukaisuusvakuutusta.

                     (6)

                     Annettavien tietojen olisi oltava luonteeltaan sellaisia, että samaa mallia voidaan käyttää sekä yhteentoimivuuden osatekijää koskevassa EY-vaatimustenmukaisuusvakuutuksessa että yhteentoimivuuden osatekijää koskevassa EY-käyttöönsoveltuvuusvakuutuksessa.

                     (7)

                     Osajärjestelmiä koskevassa EY-tarkastusvakuutuksessa ja sen liitteenä olevissa asiakirjoissa olisi oltava todisteet siitä, että asiaankuuluvat tarkastusmenettelyt on saatettu päätökseen sovellettavan unionin lainsäädännön ja asiaankuuluvien kansallisten sääntöjen mukaisesti, ja niissä olisi mainittava direktiivien, YTE:ien ja muiden asiaankuuluvien unionin säädösten ja kansallisten sääntöjen viitetiedot.

                     (8)

                     Sen varmistamiseksi, että osajärjestelmä täyttää olennaiset vaatimukset, EY-tarkastusvakuutuksissa olisi otettava huomioon siihen mahdollisesti vaikuttavat muutokset, ja hakijalla olisi oltava menettelyt EY-tarkastusvakuutuksen päivittämiseksi jatkuvasti.

                     (9)

                     Muuttunutta osajärjestelmää koskevan EY-tarkastusmenettelyn olisi oltava direktiivin (EU) 2016/797 15 artiklan säännösten sekä YTE:issä vahvistettavien nykyisiä osajärjestelmiä ja kalustoyksikköjä koskevien määräysten mukainen. Nykyiset osajärjestelmät on voitu ottaa käyttöön ennen kuin EY-tarkastusmenettelyä sovellettiin niihin eli ilman EY-tarkastusvakuutusta. Ilman EY-tarkastusvakuutusta käyttöön otettujen osajärjestelmien muuttumista koskevan EY-tarkastusmenettelyn olisi koskettava ainoastaan muuttuneita osajärjestelmän osia ja niiden liitäntöjä osajärjestelmän muuttumattomiin osiin. EY-tarkastusvakuutuksen olisi sen jälkeen katettava muuttunut osajärjestelmä.

                     (10)

                     Samaa mallia olisi käytettävä sekä EY-tarkastusvakuutuksissa että sellaisissa mahdollisissa muutoksissa, jotka voivat vaikuttaa sen perusosiin osajärjestelmän elinkaaren aikana.

                     (11)

                     Osajärjestelmää koskevassa välivaiheen tarkastuslausumassa, sen liitteessä ja sen mukana olevassa asiakirja-aineistossa olisi oltava todisteet osajärjestelmän tai osajärjestelmän osan asiaankuuluvan tarkastusvaiheen saattamisesta päätökseen sovellettavan unionin lainsäädännön ja asiaankuuluvien kansallisten sääntöjen mukaisesti. Niissä olisi myös oltava direktiivien, YTE:ien ja muiden asiaankuuluvien unionin säädösten ja kansallisten sääntöjen viitetiedot.

                     (12)

                     Tietojen olisi oltava luonteeltaan sellaisia, että samaa mallia voidaan käyttää ilmoitetun laitoksen antamassa osajärjestelmää koskevassa EY-tarkastustodistuksessa, ilmoitetun laitoksen antamassa yhteentoimivuuden osatekijää koskevassa EY-vaatimustenmukaisuustodistuksessa, ilmoitetun laitoksen antamassa yhteentoimivuuden osatekijää koskevassa EY-käyttöönsoveltuvuustodistuksessa ja nimetyn laitoksen antamassa osajärjestelmää koskevassa todistuksessa.

                     (13)

                     Hyväksyttyjä kalustoyksikkötyyppejä koskevan vaatimustenmukaisuusvakuutuksen liitteissä olisi oltava todisteet siitä, että asiaankuuluvat tarkastusmenettelyt on saatettu päätökseen sovellettavan unionin lainsäädännön ja asiaankuuluvien kansallisten sääntöjen mukaisesti, ja niissä olisi mainittava direktiivien, YTE:ien ja muiden asiaankuuluvien unionin säädösten ja kansallisten sääntöjen viitetiedot.

                     (14)

                     Virasto antoi 19 päivänä joulukuuta 2017 suosituksen osajärjestelmiä koskevasta EY-tarkastusvakuutuksesta ja direktiivin (EU) 2016/797 9 artiklan 4 kohdassa, 15 artiklan 9 kohdassa ja 24 artiklan 4 kohdassa tarkoitetuista malleista.

                     (15)

                     EY-vaatimustenmukaisuusvakuutuksen, EY-käyttöönsoveltuvuusvakuutuksen ja EY-tarkastusvakuutuksen sisältöä koskevat Euroopan parlamentin ja neuvoston direktiivin 2008/57/EY (2) liitteet IV ja V on kumottu direktiivillä (EU) 2016/797, minkä vuoksi asianomaiset säännökset olisi korvattava.

                     (16)

                     Komission asetus (EU) N:o 201/2011 (3) olisi kumottava.

                     (17)

                     Tässä asetuksessa säädetyt toimenpiteet ovat direktiivin (EU) 2016/797 51 artiklan 1 kohdassa tarkoitetun komitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Kohde
            Tässä asetuksessa vahvistetaan:

                        a)

                        malli direktiivin (EU) 2016/797 9 artiklan 2 kohdassa tarkoitetuille yhteentoimivuuden osatekijää koskeville EY-vaatimustenmukaisuustodistukselle ja EY-käyttöönsoveltuvuusvakuutukselle;

                        b)

                        yksityiskohdat direktiivin (EU) 2016/797 15 artiklan 9 kohdassa tarkoitetuille osajärjestelmiä koskeville EY-tarkastusmenettelyille ja malli mainitussa kohdassa tarkoitetulle EY-tarkastusvakuutukselle;

                        c)

                        malli direktiivin (EU) 2016/797 15 artiklan 9 kohdassa tarkoitetulle välivaiheen tarkastuslausumalle;

                        d)

                        malli direktiivin (EU) 2016/797 9 artiklan 2 kohdassa tarkoitetuille yhteentoimivuuden osatekijää koskeville EY-vaatimustenmukaisuustodistuksille ja EY-käyttöönsoveltuvuusvakuutuksille sekä malli mainitun direktiivin 15 artiklan 9 kohdassa tarkoitetuille osajärjestelmää koskeville tarkastustodistuksille;

                        e)

                        malli direktiivin (EU) 2016/797 24 artiklan 4 kohdassa tarkoitetulle hyväksyttyjä kalustoyksikkötyyppejä koskevalle vaatimustenmukaisuusvakuutukselle.

            2 artikla
            Määritelmät
            Tässä asetuksessa tarkoitetaan

                        a)

                        ’EY-vaatimustenmukaisuusvakuutuksella’ valmistajan tai valmistajan valtuutetun edustajan laatimaa vakuutusta, jossa valmistaja tai valmistajan valtuutettu edustaja vakuuttaa yksinomaisella vastuullaan, että asianomainen yhteentoimivuuden osatekijä, jolle on tehty asiaankuuluvat tarkastusmenettelyt, on asiaankuuluvan unionin lainsäädännön mukainen;

                        b)

                        ’EY-käyttöönsoveltuvuusvakuutuksella’ valmistajan tai valmistajan valtuutetun edustajan laatimaa vakuutusta, joka täydentää yhteentoimivuuden osatekijää koskevaa EY-vaatimustenmukaisuusvakuutusta ja jossa valmistaja tai valmistajan valtuutettu edustaja vakuuttaa olevansa yksinomaisessa vastuussa siitä, että asianomainen yhteentoimivuuden osatekijä, jolle on tehty asiaankuuluvat tarkastusmenettelyt, täyttää asiaankuuluvassa YTE:ssä eritellyt käyttöönsoveltuvuutta koskevat vaatimukset;

                        c)

                        ’EY-tarkastusvakuutuksella’ hakijan laatimaa osajärjestelmää koskevaa vakuutusta, jossa hakija ilmoittaa olevansa yksinomaisessa vastuussa siitä, että asianomainen osajärjestelmä, jolle on tehty asiaankuuluvat tarkastusmenettelyt, täyttää asiaankuuluvassa unionin lainsäädännössä ja mahdollisissa asiaankuuluvissa kansallisissa säännöissä vahvistetut vaatimukset;

                        d)

                        ’ilman EY-tarkastusvakuutusta käyttöön otetulla osajärjestelmällä’ kiinteää tai liikkuvaa osajärjestelmää, joka on otettu käyttöön ennen kuin siihen sovellettiin EY-tarkastusmenettelyä neuvoston direktiivin 96/48/EY (4), Euroopan parlamentin ja neuvoston direktiivin 2001/16/EY (5) tai direktiivin 2008/57/EY mukaisesti eli ilman EY-tarkastusvakuutusta;

                        e)

                        ’välivaiheen tarkastuslausumalla’ asiakirjaa, jonka on laatinut joko hakijan valitsema ilmoitettu laitos, kun kyseessä ovat YTE-vaatimukset, tai nimetty laitos, kun kyseessä ovat kansallisista säännöistä johtuvat vaatimukset, ja jossa esitetään jonkin tarkastusmenettelyvaiheen tulokset;

                        f)

                        ’EY-vaatimustenmukaisuustodistuksella’ ilmoitetun laitoksen antamaa yhteentoimivuuden osatekijää koskevaa todistusta siitä, että yksittäisenä arvioitu yhteentoimivuuden osatekijä on vaadittavien unionin teknisten eritelmien mukainen;

                        g)

                        ’EY-käyttöönsoveltuvuustodistuksella’ ilmoitetun laitoksen antamaa yhteentoimivuuden osatekijää koskevaa todistusta siitä, että rautatieympäristössään arvioitu yhteentoimivuuden osatekijä soveltuu käyttöönsä;

                        h)

                        ’tarkastustodistuksella’ joko ilmoitetun laitoksen tai nimetyn laitoksen antamaa, osajärjestelmää koskevaa todistusta siitä, että vaatimustenmukaisuus asiaankuuluvien YTE:ien tai kansallisten sääntöjen kanssa on tarkastettu suunnitteluvaiheesta hyväksymisvaiheeseen asti ennen osajärjestelmän saattamista markkinoille tai käyttöönottamista ja että on tarkastettu asianomaisen osajärjestelmän liitännät sen järjestelmän kanssa, jonka osaksi se liitetään;

                        i)

                        ’EY-tarkastustodistuksella’ ilmoitetun laitoksen antamaa osajärjestelmää koskevaa todistusta ainoastaan siitä, että vaatimustenmukaisuus asiaankuuluvien YTE:ien kanssa on tarkastettu;

                        j)

                        ’hyväksyttyjä kalustoyksikkötyyppejä koskevalla vaatimustenmukaisuusvakuutuksella’ hakijan laatimaa kalustoyksikköä koskevaa vakuutusta, jossa hakija ilmoittaa olevansa yksinomaisessa vastuussa siitä, että asianomainen ajoneuvo, joka on läpäissyt asiaankuuluvat tarkastusmenettelyt, on hyväksytyn kalustoyksikkötyypin mukainen ja täyttää asiaankuuluvan unionin lainsäädännön ja asiaankuuluvien kansallisten sääntöjen vaatimukset;

                        k)

                        ’ERADIS-tunnuksella’ yhteentoimivuuden osatekijää koskevan EY-vaatimustenmukaisuusvakuutuksen tai EY-käyttöönsoveltuvuusvakuutuksen taikka osajärjestelmää koskevan EY-tarkastusvakuutuksen yksilöimiseksi käytettävää liitteen VII mukaista aakkosnumeerista koodia.

            3 artikla
            EY-vaatimustenmukaisuusvakuutus ja EY-käyttöönsoveltuvuusvakuutus

               1.   Valmistajan tai valmistajan valtuutetun edustajan on laadittava yhteentoimivuuden osatekijää koskeva EY-vaatimustenmukaisuusvakuutus tai EY-käyttöönsoveltuvuusvakuutus liitteessä I olevan mallin mukaisesti.

               2.   EY-vaatimustenmukaisuusvakuutus tai EY-käyttöönsoveltuvuusvakuutus on laadittava jollakin unionin virallisista kielistä, ja sen on oltava samalla kielellä kuin sen liitteenä olevat asiakirjat.

            4 artikla
            EY-vaatimustenmukaisuusvakuutuksen ja EY-käyttöönsoveltuvuusvakuutuksen liitteenä olevat asiakirjat
            Yhteentoimivuuden osatekijää koskevan EY-vaatimustenmukaisuusvakuutuksen tai EY-käyttöönsoveltuvuusvakuutuksen liitteenä on oltava seuraavat asiakirjat:

                        a)

                        EY-vaatimustenmukaisuustodistus ja tarvittaessa EY-käyttöönsoveltuvuustodistus;

                        b)

                        komission päätöksen 2010/713/EU (6) mukaiset tekniset asiakirjat;

            5 artikla
            EY-tarkastusvakuutus

               1.   EY-tarkastusvakuutuksen on perustuttava direktiivin (EU) 2016/797 15 artiklassa ja mainitun direktiivin liitteessä IV säädetyissä osajärjestelmien tarkastusmenettelyissä saatuihin tietoihin. Yhden EY-tarkastusvakuutuksen on sisällettävä unionin lainsäädäntöön ja tarvittaessa kansallisiin sääntöihin liittyvät tarkastukset.

               2.   Hakijan on laadittava EY-tarkastusvakuutus liitteessä II olevan mallin mukaisesti, mutta se on laadittava liitteessä III olevan mallin mukaisesti silloin, kun se liittyy sellaiseen osajärjestelmään, joka on alun perin otettu käyttöön ilman EY-tarkastusvakuutusta.

               3.   EY-tarkastusvakuutus on laadittava jollakin unionin virallisista kielistä, ja sen on oltava samalla kielellä kuin sen liitteenä olevat asiakirjat.

            6 artikla
            Tarkastusmenettely, kun osajärjestelmä muuttuu

               1.   Jos osajärjestelmä muuttuu, hakijan on analysoitava muutos ja arvioitava sen vaikutus EY-tarkastusvakuutukseen.

               2.   Jos kyseinen muutos vaikuttaa asiaankuuluvan EY-tarkastusvakuutuksen jonkin perusosan voimassaoloon, hakijan on soveltuvin osin joko päivitettävä EY-tarkastusvakuutus tai laadittava uusi EY-tarkastusvakuutus. Uusi EY-tarkastusvakuutus on laadittava aina, kun uusi lupa tarvitaan direktiivin (EU) 2016/797 18 artiklan 6 kohdassa ja 21 artiklan 12 kohdassa säädettyjen vaatimusten mukaisesti.

               3.   Jos muutos vaikuttaa johonkin perusparametriin, hakijan on arvioitava, onko direktiivin (EU) 2016/797 15 artiklassa ja mainitun direktiivin liitteessä IV säädetty EY-tarkastusmenettely suoritettava muuttuneelle osajärjestelmälle, ja suoritettava se tarvittaessa.

            7 artikla
            Tarkastusmenettely, jos ilman EY-tarkastusvakuutusta käyttöön otettu osajärjestelmä muuttuu

               1.   Jos ilman EY-tarkastusvakuutusta käyttöön otettu osajärjestelmä muuttuu, hakijan on analysoitava muutos ja arvioitava sen vaikutusta suunnittelu- ja kunnossapitoasiakirjoihin.

               2.   Jos osajärjestelmän muutos vaikuttaa johonkin perusparametriin, hakijan on arvioitava, onko direktiivin (EU) 2016/797 15 artiklassa säädetty EY-tarkastusmenettely tarpeen suorittaa, ja suoritettava se tarvittaessa.

               3.   Vaatimustenmukaisuuden arviointilaitos arvioi ainoastaan osajärjestelmän muuttuneet osat sekä osajärjestelmän muuttamattomien osien liitännät.

               4.   Hakijan on laadittava koko osajärjestelmää koskeva EY-tarkastusvakuutus ilmoittamalla olevansa yksinomaisessa vastuussa siitä, että

                           a)

                           osajärjestelmän muuttuneen osan ja muuttumattomien osien välisille liitännöille on suoritettu asiaankuuluvat tarkastusmenettelyt, ja ne ovat asiaankuuluvaan unionin lainsäädännön ja mahdollisten asiaankuuluvien kansallisten sääntöjen mukaisia.

                           b)

                           muuttumaton osa on otettu käyttöön rautatiejärjestelmässä ja se on pidetty suunnitellussa toimintakunnossaan siitä päivästä alkaen, jona se otettiin käyttöön rautatiejärjestelmässä, EY-tarkastusvakuutuksen laatimispäivään asti.

            8 artikla
            Välivaiheen tarkastuslausuma

               1.   Välivaiheen tarkastuslausuman on perustuttava samoihin asiaankuuluviin vaatimustenmukaisuuden arviointimoduuleihin kuin osajärjestelmää koskevan tarkastustodistuksen antamisessa käytettävät moduulit.

               2.   Ilmoitetun laitoksen tai nimetyn laitoksen on laadittava välivaiheen tarkastuslausuma liitteessä IV olevan mallin mukaisesti.

               3.   Välivaiheen tarkastuslausuma on laadittava jollakin unionin virallisista kielistä, ja sen on oltava samalla kielellä kuin sen liitteenä olevat asiakirjat.

            9 artikla
            Vaatimustenmukaisuustodistus, käyttöönsoveltuvuustodistus ja tarkastustodistus
            Osajärjestelmää koskevat tarkastusvakuutukset, EY-tarkastustodistukset ja yhteentoimivuuden osatekijöitä koskevat EY-vaatimustenmukaisuustodistukset ja EY-käyttöönsoveltuvuustodistukset on laadittava liitteessä V olevan mallin mukaisesti.

            10 artikla
            Hyväksyttyä kalustoyksikkötyyppiä koskeva vaatimustenmukaisuusvakuutus

               1.   Hakijan on laadittava hyväksyttyä kalustoyksikkötyyppiä koskeva vaatimustenmukaisuusvakuutus liitteessä VI olevan mallin mukaisesti.

               2.   Hyväksyttyä kalustoyksikkötyyppiä koskeva vaatimustenmukaisuusvakuutus on laadittava jollakin unionin virallisista kielistä, ja sen on oltava samalla kielellä kuin sen liitteenä olevat asiakirjat.

            11 artikla
            Kumoaminen
            Kumotaan asetus (EU) N:o 201/2011 16 päivästä kesäkuuta 2019.
            Asetuksen (EU) N:o 201/2011 liitettä sovelletaan direktiivin 2008/57/EY 26 artiklan 4 kohdassa tarkoitettuun tyypin vaatimustenmukaisuusvakuutukseen 16 päivään kesäkuuta 2020 niissä jäsenvaltioissa, jotka ovat tehneet virastolle ja komissiolle ilmoituksen direktiivin (EU) 2016/797 57 artiklan 2 kohdan mukaisesti.

            12 artikla
            Voimaantulo ja soveltaminen
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 16 päivästä kesäkuuta 2019 niissä jäsenvaltioissa, jotka eivät ole tehneet virastolle ja komissiolle ilmoitusta direktiivin (EU) 2016/797 57 artiklan 2 kohdan mukaisesti.
            Sen 11 artiklaa sovelletaan 16 päivästä kesäkuuta 2019 niissä jäsenvaltioissa, jotka ovat ilmoittaneet virastolle ja komissiolle aikovansa jatkaa määräaikaa direktiivin (EU) 2016/797 saattamiselle osaksi kansallista lainsäädäntöä mainitun direktiivin 57 artiklan 2 kohdan mukaisesti.
            Sitä sovelletaan kaikissa jäsenvaltioissa 16 päivästä kesäkuuta 2020.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 12 päivänä helmikuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 138, 26.5.2016, s. 44.

            (2)  Euroopan parlamentin ja neuvoston direktiivi 2008/57/EY, annettu 17 päivänä kesäkuuta 2008, rautatiejärjestelmän yhteentoimivuudesta yhteisössä (EUVL L 191, 18.7.2008, s. 1).

            (3)  Komission asetus (EU) N:o 201/2011, annettu 1 päivänä maaliskuuta 2011, hyväksyttyyn raideliikenteen kalustoyksikön tyyppiin viittaavan tyypinmukaisuusvakuutuksen mallista (EUVL L 57, 2.3.2011, s. 8).

            (4)  Neuvoston direktiivi 96/48/EY, annettu 23 päivänä heinäkuuta 1996, Euroopan laajuisen suurten nopeuksien rautatiejärjestelmän yhteentoimivuudesta (EYVL L 235, 17.9.1996, s. 6).

            (5)  Euroopan parlamentin ja neuvoston direktiivi 2001/16/EY, annettu 19 päivänä maaliskuuta 2001, Euroopan laajuisen tavanomaisen rautatiejärjestelmän yhteentoimivuudesta (EYVL L 110, 20.4.2001, s. 1).

            (6)  Komission päätös 2010/713/EU, annettu 9 päivänä marraskuuta 2010, Euroopan parlamentin ja neuvoston direktiivin 2008/57/EY mukaisesti hyväksytyissä yhteentoimivuuden teknisissä eritelmissä käytettävistä vaatimustenmukaisuuden ja käyttöönsoveltuvuuden arviointimenettelyjen ja EY-tarkastusmenettelyn moduuleista (EUVL L 319, 4.12.2010, s. 1).

            LIITE I
            YHTEENTOIMIVUUDEN OSATEKIJÖITÄ KOSKEVIEN EY-VAATIMUSTENMUKAISUUSVAKUUTUKSEN JA EY-KÄYTTÖÖNSOVELTUVUUSVAKUUTUKSEN MALLI

               Yhteentoimivuuden osatekijöiden EY-vaatimustenmukaisuusvakuutus ja EY-käyttöönsoveltuvuusvakuutus

            EY-vakuutuksen tunnistenumero – [ERADIS-tunnus] (1)

            Valmistaja tai valtuutettu edustaja

               [Toiminimi]

               [Täydellinen postiosoite]

            vakuuttaa yksinomaisella vastuullaan, että seuraava yhteentoimivuuden osatekijä (2):

               [Yhteentoimivuuden osatekijän nimi / lyhyt kuvaus, yhteentoimivuuden osatekijän yksilöllinen tunniste]

            jota tämä vakuutus koskee, on asiaankuuluvan unionin lainsäädännön mukainen;

               [Direktiivien nimet; YTE:ien nimet; eurooppalaisten eritelmien nimet]

            jonka seuraava ilmoitettu laitos on arvioinut:

               [Toiminimi]

               [Rekisteröintinumero]

               [Täydellinen osoite]

            seuraavien hyväksyntöjen ja/tai todistusten mukaisesti:

               [Hyväksynnät, antamispäivä][Todistusten numerot, antamispäivä]

            Seuraavia käyttöehtoja ja muita rajoituksia sovelletaan (3):

               [Käyttöehtoja ja muita rajoituksia koskeva luettelo tai sen viitetiedot]

            Seuraavia menettelyjä on noudatettu vaatimustenmukaisuuden vakuuttamiseksi:

               [Moduulit, jotka valmistaja on valinnut yhteentoimivuuden osatekijöiden arvioimiseksi]

            Liiteluettelo

               [Liitteiden (tekniset asiakirjat taikka EY-tarkastusvakuutuksen tai EY-käyttöönsoveltuvuusvakuutuksen mukana oleva tekninen tiedosto) nimet] (4)

            Tehty:

               [Päiväys (PP/KK/VVVV)]

            Valmistajan / valtuutetun edustajan allekirjoitus)

               [Etu- ja sukunimi]

               (1)  Hakasulkeissa [] olevien tietojen tarkoituksena on auttaa käyttäjää laatimaan mallin mukainen asiakirja asianmukaisesti ja tyhjentävästi.

               (2)  Yhteentoimivuuden osatekijää koskevasta kuvauksesta on voitava tunnistaa se yksilöllisesti ja jäljittää se.

               (3)  Kun viitataan käyttöehtoja ja muita rajoituksia koskevaan luetteloon, luvan antajan on saatava kyseinen luettelo käyttöönsä.

               (4)  Ppäätöksen 2010/713/EU mukaiset tekniset asiakirjat.

            LIITE II
            OSAJÄRJESTELMÄÄ KOSKEVAN EY-TARKASTUSVAKUUTUKSEN MALLI

               Osajärjestelmää koskeva EY-tarkastusvakuutus

            EY-vakuutuksen tunnistenumero – [ERADIS-tunnus] (1)

            Hakija

               [Toiminimi]

               [Täydellinen postiosoite]

            vakuuttaa olevansa yksinomaisessa vastuussa siitä, että seuraavalle osajärjestelmälle (2):

               [Osajärjestelmän nimi / lyhyt kuvaus / yksilölliset tunnistetiedot]

            jota tämä vakuutus koskee, on tehty asiaankuuluvat tarkastusmenettelyt, ja se on asiaankuuluvan unionin lainsäädännön ja mahdollisten asiaankuuluvien kansallisten sääntöjen mukainen:

               [Viittaus: direktiiveihin; YTE:ihin; asiaankuuluviin kansallisiin sääntöihin;]

            on tehty arviointi seuraavissa vaatimustenmukaisuuden arviointilaitoksissa:

                        Ilmoitettu laitos:

                           Toiminimi

                           Rekisteröintinumero

                           Täydellinen osoite

                        Nimetty laitos

                           Toiminimi

                           Tunnistenumero

                           Täydellinen osoite

                        Arviointilaitos [Riskinarviointi]:

                           Toiminimi

                           Tunnistenumero

                           Täydellinen osoite

                  seuraavien todistusten ja/tai raporttien mukaisesti:

               [Todistusten ja raporttien numerot sekä antamispäivät]

            Seuraavia käyttöehtoja ja muita rajoituksia sovelletaan (3):

               [Käyttöehtoja ja muita rajoituksia koskeva luettelo tai sen viitetiedot]

            Seuraavia menettelyjä on noudatettu vaatimustenmukaisuuden vakuuttamiseksi:

               [Moduulit, jotka hakija on valinnut osajärjestelmän tarkastamiseksi]

            Vakuutuksen mukana olevan teknisen tiedoston tunnistetiedot

               [Viittaus osajärjestelmää koskevan EY-tarkastusvakuutuksen mukana olevaan tekniseen tiedostoon direktiivin (EU) 2016/797 15 artiklan 4 kohdan mukaisesti]

            Viittaus entiseen EY-tarkastusvakuutukseen (soveltuvin osin)

               [Kyllä/Ei]

            Tehty:

               [päiväys (PP/KK/VVVV)]

            Hakijan allekirjoitus
            Etu- ja sukunimi

               (1)  Hakasulkeissa [] olevien tietojen tarkoituksena on auttaa käyttäjää laatimaan mallin mukainen asiakirja asianmukaisesti ja tyhjentävästi.

               (2)  Osajärjestelmää koskevasta kuvauksesta on voitava tunnistaa se yksilöllisesti ja jäljittää se.

               (3)  Kun viitataan käyttöehtoja ja muita rajoituksia koskevaan luetteloon, luvan antajan on saatava kyseinen luettelo käyttöönsä.

            LIITE III
            ALUNPERIN ILMAN EY-VAKUUTUSTA KÄYTTÖÖN OTETTUA OSAJÄRJESTELMÄÄ KOSKEVAN EY-TARKASTUSVAKUUTUKSEN MALLI

               Osajärjestelmää koskeva EY-tarkastusvakuutus

            EY-vakuutuksen tunnistenumero – [ERADIS-tunnus] (1)

            Hakija

               [Toiminimi]

               [Täydellinen postiosoite]

            vakuuttaa olevansa yksinomaisessa vastuussa siitä, että sen osajärjestelmän, jota tämä vakuutus koskee (2):

               [Osajärjestelmän nimi / lyhyt kuvaus / yksilölliset tunnistetiedot]

            muuttuneelle osalle:

               [Osajärjestelmän osien nimi / lyhyt kuvaus]

            on tehty asiaankuuluvat tarkastusmenettelyt, ja se on asiaankuuluvan unionin lainsäädännön ja mahdollisten asiaankuuluvien kansallisten sääntöjen mukainen.

               [Viittaus: direktiiveihin; YTE:ihin; asiaankuuluviin kansallisiin sääntöihin;]

            on tehty arviointi seuraavissa vaatimustenmukaisuuden arviointilaitoksissa:

                        Ilmoitettu laitos:

                           Toiminimi

                           Rekisteröintinumero

                           Täydellinen osoite

                        Nimetty laitos

                           Toiminimi

                           Tunnistenumero

                           Täydellinen osoite

                        Arviointilaitos [Riskinarviointi]:

                           Toiminimi

                           Tunnistenumero

                           Täydellinen osoite

                  seuraavien todistusten ja/tai raporttien mukaisesti:

               [Todistusten ja raporttien numerot sekä antamispäivät]

            Tässä vakuutuksessa tarkoitettu osajärjestelmän muuttumaton osa on otettu käyttöön rautatiejärjestelmässä ja se on pidetty suunnitellussa toimintakunnossaan siitä päivästä alkaen, jona se otettiin käyttöön rautatiejärjestelmässä, EY-tarkastusvakuutuksen laatimispäivään asti.
            Seuraavia käyttöehtoja ja muita rajoituksia sovelletaan (3):

               [Käyttöehtoja ja muita rajoituksia koskeva luettelo tai sen viitetiedot]

            Seuraavia menettelyjä on noudatettu vaatimustenmukaisuuden vakuuttamiseksi:

               [Moduulit, jotka hakija on valinnut osajärjestelmän tarkastamiseksi]

            Vakuutuksen mukana olevan teknisen tiedoston tunnistetiedot

               [Viittaus osajärjestelmää koskevan EY-tarkastusvakuutuksen mukana olevaan tekniseen tiedostoon direktiivin (EU) 2016/797 15 artiklan 4 kohdan mukaisesti]

            Viittaus aikaisempaan EY-tarkastusvakuutukseen (soveltuvin osin)

               [Kyllä/Ei]

            Tehty:

               [päiväys (PP/KK/VVVV)]

            Hakijan allekirjoitus
            Etu- ja sukunimi

               (1)  Hakasulkeissa [] olevien tietojen tarkoituksena on auttaa käyttäjää laatimaan mallin mukainen asiakirja asianmukaisesti ja tyhjentävästi.

               (2)  Osajärjestelmää koskevasta kuvauksesta on voitava tunnistaa se yksilöllisesti ja jäljittää se.

               (3)  Kun viitataan käyttöehtoja ja muita rajoituksia koskevaan luetteloon, luvan antajan on saatava kyseinen luettelo käyttöönsä.

            LIITE IV
            VÄLIVAIHEEN TARKASTUSLAUSUMAN MALLI

               Välivaiheen tarkastuslausuma

            Numero [välivaiheen tarkastuslausuman yksilöllinen tunniste, josta kyseinen asiakirja voidaan jäljittää] (1)

            Arvioinnin kohde (2):

               [Osajärjestelmän tai sen osan yksilöllinen tunniste: koko osajärjestelmän tai sen osan tunniste ja tarkastusvaiheet direktiivin (EU) 2016/797 liitteessä IV olevan 2.2.3 kohdan mukaisesti]

            Hakija ja tarvittaessa myös valmistaja ja valmistuspaikat:

               [Nimet ja osoitteet]

            Arviointivaatimukset:

               [Viittaus: direktiiveihin, YTE:ihin, YTE:n soveltamatta jättämiseen, asiaankuuluviin kansallisiin sääntöihin, eurooppalaisiin eritelmiin ja muihin hyväksyttäviin vaatimustenmukaisuuden arviointitapoihin]

            Sovellettavat moduulit:

               [Moduulit, jotka hakija on valinnut osajärjestelmän tai sen osan ja tarkastusvaiheiden arvioimiseksi]

            Arvioinnin/tarkastuksen tulos:

               [Myös viittaus arviointi-/tarkastusraporttiin]

            Seuraavia ehtoja ja rajoituksia sovelletaan (3):

               [Käyttöehtoja ja -rajoituksia koskeva luettelo tai viittaus siihen]

            Välivaiheen tarkastuslausuman (4) liite (soveltuvin osin)

               [Kyllä/Ei]

            Välivaiheen tarkastuslausuman mukana olevat asiakirjat:

               [Viittaus saateasiakirjoihin; luettelo tai tiedosto arvioinnissa käytetyistä asiakirjoista]

            Voimassaolo:

               [Välivaiheen tarkastuslausuman voimassaoloaika ja -ehdot]

            Tehty:

               [päiväys (PP/KK/VVVV)]

                           Ilmoitettu laitos

                           Allekirjoitus

                           Etu- ja sukunimi

                           [TAI]

                           Nimetty laitos

                           Allekirjoitus

                           Etu- ja sukunimi

                           Toiminimi

                           Toiminimi

                           Rekisteröintinumero

                           Tunnistenumero

                           Täydellinen postiosoite

                           Täydellinen postiosoite

                  Sivu 1 [/nn]

               Välivaiheen tarkastuslausuman liite [soveltuvin osin]

            Numero [tarkastuslausuman yksilöllinen tunnusnumero]
            Arvioinnin kohde:

               [Osajärjestelmän tai sen osan yksilöllinen tunniste: koko osajärjestelmän tai sen osan tunniste ja tarkastusvaiheet direktiivin (EU) 2016/797 liitteessä IV olevan 2.2.3 kohdan mukaisesti]

            Tehty:

               [päiväys (PP/KK/VVVV)]

                           Ilmoitettu laitos

                           Allekirjoitus

                           Etu- ja sukunimi

                           [TAI]

                           Nimetty laitos

                           Allekirjoitus

                           Etu- ja sukunimi

                           Toiminimi

                           Toiminimi

                           Rekisteröintinumero

                           Tunnistenumero

                           Täydellinen postiosoite

                           Täydellinen postiosoite

                  Sivu n/nn

               (1)  Hakasulkeissa [] olevien tietojen tarkoituksena on auttaa käyttäjää laatimaan mallin mukainen asiakirja.

               (2)  Osajärjestelmää tai osajärjestelmän osaa koskevasta kuvauksesta on voitava tunnistaa se yksilöllisesti ja jäljittää se.

               (3)  Kun viitataan käyttöehtoja ja muita rajoituksia koskevaan luetteloon, luvan antajan on saatava kyseinen luettelo käyttöönsä.

               (4)  Välivaiheen tarkastuslausuman olisi mieluiten laadittava yhden sivun pituisena; jos kaikki merkitykselliset tiedot eivät mahdu yhdelle sivulle, asiaankuuluvat tiedot voi esittää liitteessä.

            LIITE V
            TODISTUSTEN MALLI

               EY (1)
               -vaatimustenmukaisuustodistus, EY-käyttöönsoveltuvuustodistus ja EY-tarkastustodistus

            Numero [todistuksen yksilöllinen tunnistenumero] (2)

            Arvioinnin kohde (3):

               [Yhteentoimivuuden osatekijän tai osajärjestelmän yksilöllinen tunniste]

            Hakija ja tarvittaessa myös valmistaja ja valmistuspaikat:

               [Nimet ja osoitteet]

            Arviointivaatimukset:

               [Viittaus: direktiiveihin, YTE:ihin, asiaankuuluviin kansallisiin sääntöihin, eurooppalaisiin eritelmiin ja muihin hyväksyttäviin vaatimustenmukaisuuden arviointitapoihin]

            Sovellettavat moduulit:

               [Moduulit, jotka hakija on valinnut yhteentoimivuuden osatekijän tai osajärjestelmän arvioimiseksi]

            Arvioinnin/tarkastuksen tulos:

               [Myös viittaus arviointi-/tarkastusraporttiin]

            Seuraavia ehtoja ja rajoituksia sovelletaan (4):

               [Käyttöehtoja ja -rajoituksia koskeva luettelo tai viittaus siihen]

            Liite (5) (soveltuvin osin):

               [Kyllä/Ei]

            Tämän EY (1)-todistuksen mukana olevat asiakirjat:

               [Viittaus saateasiakirjoihin; luettelo tai tiedosto arvioinnissa käytetyistä asiakirjoista]

            Voimassaolo:

               [Todistuksen voimassaoloaika ja -ehdot]

            Tehty:

               [päiväys (PP/KK/VVVV)]

                           Ilmoitettu laitos

                           Allekirjoitus

                           Etu- ja sukunimi

                           [TAI]

                           Nimetty laitos

                           Allekirjoitus

                           Etu- ja sukunimi

                           Toiminimi

                           Toiminimi

                           Rekisteröintinumero

                           Tunnistenumero

                           Täydellinen postiosoite

                           Täydellinen postiosoite

                  Sivu 1 [/nn]

               EY (1)
               -todistuksen liite (

                  soveltuvin osin
                (6)
               )

            Numero [todistuksen yksilöllinen tunnistenumero]

            Arvioinnin kohde:

               [Yhteentoimivuuden osatekijän tai osajärjestelmän yksilöllinen tunniste]

            Tehty:

               [päiväys (PP/KK/VVVV)]

                           Ilmoitettu laitos

                           Allekirjoitus

                           Etu- ja sukunimi

                           [TAI]

                           Nimetty laitos

                           Allekirjoitus

                           Etu- ja sukunimi

                           Toiminimi

                           Toiminimi

                           Rekisteröintinumero

                           Tunnistenumero

                           Täydellinen postiosoite

                           Täydellinen postiosoite

                  Sivu n/nn

               (1)  Etuliite ”EY” koskee ainoastaan ilmoitetun laitoksen antamia todistuksia. Niitä ovat myös todistukset, joilla katetaan sekä ilmoitettujen laitosten että nimettyjen laitosten tehtävät, jos sama yhteisö on sekä ilmoitettu laitos että nimetty laitos. Etuliitettä ”EY” ei käytetä nimetyn laitoksen antamissa todistuksissa.

               (2)  Hakasulkeissa [] olevien tietojen tarkoituksena on vain auttaa käyttäjää laatimaan mallin mukainen asiakirja asianmukaisesti ja tyhjentävästi.

               (3)  Yhteentoimivuuden osatekijää tai osajärjestelmää koskevasta kuvauksesta on voitava tunnistaa se yksilöllisesti ja jäljittää se.

               (4)  Kun viitataan käyttöehtoja ja muita rajoituksia koskevaan luetteloon, luvan antajan on saatava kyseinen luettelo käyttöönsä.

               (5)  Todistukset olisi mieluiten laadittava yhden sivun pituisina; jos kaikki merkitykselliset tiedot eivät mahdu yhdelle sivulle, asiaankuuluvat tiedot voi esittää liitteessä.

               (6)  Todistukset olisi mieluiten laadittava yhden sivun pituisina; jos kaikki merkitykselliset tiedot eivät mahdu yhdelle sivulle, asiaankuuluvat tiedot voi esittää liitteessä.

            LIITE VI
            HYVÄKSYTTYÄ KALUSTOYKSIKKÖTYYPPIÄ KOSKEVAN VAATIMUSTENMUKAISUUSVAKUUTUKSEN MALLI

               Hyväksyttyä kalustoyksikkötyyppiä koskeva vaatimustenmukaisuusvakuutus

            Hakija
            vakuuttaa
            [Toiminimi] (1)

            [Täydellinen osoite]
            yksinomaisella vastuullaan, että kalustoyksikkö [eurooppalainen kalustoyksikkönumero / ennakkoon varattu kalustoyksikkönumero / sovittu tunnistustapa] (2), jota tämä vakuutus koskee,

                        —

                        vastaa hyväksyttyä kalustoyksikkötyyppiä [kalustoyksikön tyypin/version/variantin ERATV-tunniste],

                        —

                        on tämän vakuutuksen liitteissä esitettyjen asiaankuuluvan unionin lainsäädännön ja asiaankuuluvien kansallisten sääntöjen mukainen,

                        —

                        on läpäissyt kaikki tämän vakuutuksen antamisen edellyttämät tarkastusmenettelyt.

                  Liiteluettelo (3)

               [Liitteiden nimet]

               [Hakijan nimi] puolesta allekirjoittanut
            Tehty [paikka], [päiväys PP/KK/VVVV]

               [nimi, tehtävä] [allekirjoitus]

               (1)  Hakasulkeissa [] olevien tietojen tarkoituksena on auttaa käyttäjää laatimaan mallin mukainen asiakirja asianmukaisesti ja tyhjentävästi.

               (2)  Nykyisen kalustoyksikön tunnistamiseksi on käytettävä sitä eurooppalaista kalustoyksikkönumeroa, joka kalustoyksiköllä on tämän vakuutuksen antamishetkellä.
            Jos uudelle kalustoyksikölle ei ole tämän vakuutuksen antamishetkellä vielä annettu komission täytäntöönpanopäätöksen (EU) 2018/1614 (EUVL L 268, 26.10.2018, s. 53), mukaista ennakkoon varattua kalustoyksikkönumeroa, kalustoyksikkö on tunnistettava muulla hakijan ja luvan myöntäjän sopimalla tunnistusjärjestelmällä.
            Mainitun päätöksen liitteessä II olevan 3.2.1 jakson 3 kohdan mukaisesti ennakkoon varatusta kalustoyksikkönumerosta tulee eurooppalainen kalustoyksikkönumero rekisteröintihetkellä.

               (3)  Liitteissä on oltava jäljennökset osajärjestelmien EY-tarkastusvakuutuksista.

            LIITE VII
            EY-VAKUUTUKSEN TUNNISTENUMERON RAKENNE JA SISÄLTÖ
            Kullekin yhteentoimivuuden osatekijää koskevalle EY-vaatimustenmukaisuusvakuutukselle ja EY-käyttöönsoveltuvuusvakuutukselle sekä kullekin osajärjestelmää koskevalle EY-tarkastusvakuutukselle on annettava 2-kirjaiminen ja 24-numeroinen aakkosnumeerinen koodi, jonka rakenne on seuraavanlainen:

                        CC

                        RRRRRRRRRRRRRR

                        YYYY

                        NNNNNN

                        Maakoodi
                        (kaksi kirjainta)

                        Hakijan kansallinen rekisteröintinumero
                        (neljätoista numeroa)

                        Vuosi
                        (neljä numeroa)

                        Juokseva numero
                        (kuusi numeroa)

                        Kenttä 1

                        Kenttä 2

                        Kenttä 3

                        Kenttä 4

               KENTTÄ 1 – Maakoodi (kaksi kirjainta)

            Maakoodin on oltava ISO 3166 -standardin mukainen.

               KENTTÄ 2 – Hakijan kansallinen rekisteröintinumero (neljätoista numeroa)

            Hakijan kansallinen rekisteröintinumero on asianomaisen jäsenvaltion veroviranomaisen, kaupparekisterin tai muun yrityksiä rekisteröivän viranomaisen antama laillinen rekisteröinti-/tunnistenumero.
            Jos numeroita on alle neljätoista, ensimmäisiksi numeroiksi merkitään juoksevan numeron tapaan nolla.

               KENTTÄ 3 – Vuosi (neljä numeroa)

            Tämä kenttä ilmaisee vakuutuksen antamisvuoden.

               KENTTÄ 4 – Juokseva numero (kuusi numeroa)

            Juokseva numero lisääntyy yhdellä aina kun annetaan uusi vakuutus.
            Juokseva numero alkaa joka vuosi nollasta.
            Kullakin vakuutuksen antavalla laitoksella on oma juokseva numeronsa.


title: Komission täytäntöönpanoasetus (EU) 2019/251, annettu 12 päivänä helmikuuta 2019, yrityksen Hubei Xinyegang Steel Co., Ltd tuontiin sovellettavista lopullisista polkumyyntitulleista ja lopullisen polkumyyntitullin käyttöönotosta tiettyjen Kiinan kansantasavallasta peräisin olevien raudasta tai teräksestä valmistettujen saumattomien putkien tuonnissa annetun täytäntöönpanoasetuksen (EU) 2015/2272 muuttamisesta

text:
                  13.2.2019

                  FI

                  Euroopan unionin virallinen lehti

                  L 42/25

         KOMISSION TÄYTÄNTÖÖNPANOASETUS (EU) 2019/251,
         annettu 12 päivänä helmikuuta 2019,
         yrityksen Hubei Xinyegang Steel Co., Ltd tuontiin sovellettavista lopullisista polkumyyntitulleista ja lopullisen polkumyyntitullin käyttöönotosta tiettyjen Kiinan kansantasavallasta peräisin olevien raudasta tai teräksestä valmistettujen saumattomien putkien tuonnissa annetun täytäntöönpanoasetuksen (EU) 2015/2272 muuttamisesta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen ja erityisesti sen 266 artiklan,
         ottaa huomioon polkumyynnillä muista kuin Euroopan unionin jäsenvaltioista tapahtuvalta tuonnilta suojautumisesta 8 päivänä kesäkuuta 2016 annetun Euroopan parlamentin ja neuvoston asetuksen (EU) 2016/1036 (1), jäljempänä ’perusasetus’, ja erityisesti sen 11 artiklan 2 kohdan,
         sekä katsoo seuraavaa:

            TAUSTA JA TUOMIOISTUIMEN TUOMIOT

                     (1)

                     Neuvoston asetuksella (EY) N:o 926/2009 (2) otettiin käyttöön lopulliset polkumyyntitullit tiettyjen Kiinan kansantasavallasta, jäljempänä ’Kiina’, peräisin olevien raudasta tai teräksestä valmistettujen saumattomien putkien tuonnissa.

                     (2)

                     Joulukuussa 2009 Hubei Xinyegang Steel Co. Ltd, jäljempänä ’Hubei’, joka on yksi saumattomien putkien vientiä harjoittavista tuottajista Kiinassa, jätti unionin yleiseen tuomioistuimeen kanteen asetuksen (EY) N:o 926/2009 kumoamisesta. Unionin yleinen tuomioistuin kumosi asiassa T-528/09 (3)29 päivänä tammikuuta 2014 antamassaan tuomiossa asetuksen (EY) N:o 926/2009 siltä osin kuin on kyse Hubein tuottamien saumattomien putkien vientiin sovellettavista polkumyyntitulleista ja kyseiselle viennille asetettujen väliaikaisten tullien kantamisesta.

                     (3)

                     Huhtikuussa 2014 joukko unionissa toimivia saumattomien putkien tuottajia valitti tuomiosta Euroopan unionin tuomioistuimeen (asiat C-186/14 P ja C-193/14 P) (4).

                     (4)

                     Neuvoston asetuksen (EY) N:o 1225/2009 (5) 11 artiklan 2 kohdan mukaisen toimenpiteiden voimassaolon päättymistä koskevan tarkastelun seurauksena komissio jatkoi 7 päivänä joulukuuta 2015 täytäntöönpanoasetuksella (EU) 2015/2272 (6) Kiinasta peräisin olevien saumattomien putkien tuontiin sovellettavien tullien voimassaoloa myös Hubein tuottamien saumattomien putkien osalta.

                     (5)

                     Euroopan unionin tuomioistuin hylkäsi yhdistetyissä asioissa C-186/14 P ja C-193/14 P 7 päivänä huhtikuuta 2016 antamassaan tuomiossa unionin yleisen tuomioistuimen asiassa T-528/09 antamaa tuomiota vastaan esitetyt valitukset ja vahvisti siten unionin yleisen tuomioistuimen ratkaisun.

                     (6)

                     Edellä mainittujen tuomioiden täytäntöön panemiseksi komission yksiköt poistivat 3 päivänä kesäkuuta 2016 Hubein niiden yritysten joukosta, jotka luetellaan taric-koodin A 950 alla, ja siirsivät sen erikseen taric-lisäkoodin C 129 alle (niin kutsuttu ’3 päivänä kesäkuuta 2016 annettu komission päätös’). Taric-koodin muutos johtui siitä, että tuomioistuin oli kumonnut Hubein tuottamien saumattomien rauta- ja teräsputkien tuontiin sovellettavat polkumyyntitullit.

            ASIAN T-364/16 OIKEUSKÄSITTELY UNIONIN YLEISESSÄ TUOMIOISTUIMESSA

                     (7)

                     Joukko unionissa toimivia saumattomien putkien tuottajia jätti 7 päivänä kesäkuuta 2016 unionin yleiseen tuomioistuimeen kanteen taric-muutosten kumoamiseksi. Unionin yleinen tuomioistuin kumosi asiassa T-364/16 (7)18 päivänä lokakuuta 2018 antamassaan tuomiossa niin kutsutun 3 päivänä kesäkuuta 2016 annetun komission päätöksen poistaa Hubei taric-koodin A 950 alaisesta luettelosta ja siirtää se taric-lisäkoodin C 129 alle.

                     (8)

                     Unionin yleinen tuomioistuin vahvisti asiassa T-364/16 antamassaan tuomiossa, että komissio oli oikeassa todetessaan, että 7 päivänä huhtikuuta 2016 ja 29 päivänä tammikuuta 2014 annettujen tuomioiden täytäntöönpano Euroopan unionin toiminnasta tehdyn sopimuksen 266 artiklan mukaisesti tarkoitti, että täytäntöönpanoasetuksessa (EU) 2015/2272 vahvistettuja polkumyyntitulleja ei enää kannettaisi Hubein tuottamista tavaroista (8).

                     (9)

                     Unionin yleinen tuomioistuin katsoi kuitenkin, että asetuksen (EY) N:o 926/2009 kumoaminen Hubein osalta ei voi automaattisesti johtaa täytäntöönpanoasetuksen (EU) 2015/2272 niiden säännösten poistamiseen EU:n oikeusjärjestyksestä, joita Euroopan unionin tuomioistuimet eivät kumonneet (9). Koska täytäntöönpanoasetus (EU) 2015/2272 olisi sen vuoksi katsottava lainmukaiseksi, komission olisi pitänyt muuttaa sitä tai kumota se asetuksella (10).

            POLKUMYYNTITOIMENPITEIDEN MUUTTAMINEN

                     (10)

                     Kun otetaan huomioon unionin yleisen tuomioistuimen asiassa T-364/16 tekemät päätelmät ja menettelymääräysten vastaavuutta koskeva sääntö, täytäntöönpanoasetusta (EU) 2015/2272 olisi muutettava siten, että Hubei poistetaan taannehtivasti Kiinasta peräisin olevien saumattomien putkien tuonnissa sovellettavien polkumyynnin vastaisten toimenpiteiden piiristä kyseisen asetuksen voimaantulopäivästä.

                     (11)

                     Palauttamista tai peruuttamista olisi pyydettävä kansallisilta tulliviranomaisilta sovellettavan tullilainsäädännön mukaisesti.

                     (12)

                     Tuomioistuimen hiljattainen oikeuskäytäntö (11) huomioon ottaen on aiheellista säätää viivästyskoroista, jotka on maksettava, jos lopulliset tullit palautetaan. Tämä johtuu siitä, että voimassa olevissa tulleja koskevissa säännöksissä ei säädetä tällaisesta korosta, ja kansallisten sääntöjen soveltaminen johtaisi kohtuuttomiin vääristymiin talouden toimijoiden välillä riippuen siitä, mikä jäsenvaltio valitaan tulliselvitystä varten.

                     (13)

                     Komissio ilmoitti 13 päivänä joulukuuta 2018 asianomaisille osapuolille aikomuksestaan muuttaa täytäntöönpanoasetusta (EU) 2015/2272 siten, että Hubei poistetaan niiden yritysten luettelosta, joihin polkumyyntitulleja sovelletaan, sekä muutoksen perustana olevista syistä. Huomautuksia ei saatu.

                     (14)

                     Tässä asetuksessa säädetyt toimenpiteet ovat asetuksen (EU) 2016/1036 15 artiklan 1 kohdalla perustetun komitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla

               1.   Peruutetaan tai palautetaan yrityksen Hubei Xinyegang Steel Co., Ltd tuottaman tarkasteltavana olevan tuotteen tuontiin Euroopan unioniin täytäntöönpanoasetuksen (EU) 2015/2272 mukaisesti liittyvät lopulliset polkumyyntitullit. Palauttamista tai peruuttamista on pyydettävä kansallisilta tulliviranomaisilta voimassa olevan tullilainsäädännön mukaisesti.

               2.   Viivästyskorko, joka on maksettava, jos kyseessä on palautus, joka antaa oikeuden viivästyskoron saamiseen, on Euroopan unionin virallisen lehden C-sarjassa julkaistu korkokanta, jota Euroopan keskuspankki sovelsi perusrahoitusoperaatioihinsa erääntymiskuukauden ensimmäisenä päivänä, korotettuna yhdellä prosenttiyksiköllä.

            2 artikla
            Muutetaan täytäntöönpanoasetus (EU) 2015/2272 seuraavasti:

                        1)

                        Korvataan 1 artiklan 2 kohta seuraavasti:

                           ”2.   Alla lueteltujen yritysten valmistamien, 1 kohdassa mainittujen tuotteiden vapaasti unionin rajalla tullaamattomana -nettohintaan sovellettava lopullinen polkumyyntitulli on seuraava:

                                       Yritys

                                       Polkumyyntitulli (%)

                                       Taric-lisäkoodi

                                       Shandong Luxing Steel Pipe Co., Ltd, Qingzhou City, Kiina

                                       17,7

                                       A949

                                       Muut liitteessä luetellut yhteistyössä toimineet yritykset

                                       27,2

                                       A950

                                       Kaikki muut yritykset

                                       39,2

                                       A999

                                 Edellä 1 kohdassa kuvattuihin yrityksen Hubei Xinyegang Steel Co., Ltd tuottamiin tuotteisiin ei sovelleta polkumyyntitullia. Yrityksen Hubei Xinyegang Steel Co., Ltd taric-lisäkoodi on C129.”

                        2)

                        Korvataan liitteessä oleva taulukko seuraavasti:

                                    ”Yrityksen nimi

                                    Kaupunki

                                    Hebei Hongling Seamless Steel Pipes Manufacturing Co., Ltd

                                    Handan

                                    Hengyang Valin MPM Co., Ltd

                                    Hengyang

                                    Hengyang Valin Steel Tube Co., Ltd

                                    Hengyang

                                    Jiangsu Huacheng Industry Group Co., Ltd

                                    Zhangjiagang

                                    Jiangyin City Seamless Steel Tube Factory

                                    Jiangyin

                                    Jiangyin Metal Tube Making Factory

                                    Jiangyin

                                    Pangang Group Chengdu Iron & Steel Co., Ltd

                                    Chengdu

                                    Shenyang Xinda Co., Ltd

                                    Shenyang

                                    Suzhou Seamless Steel Tube Works

                                    Suzhou

                                    Tianjin Pipe (Group) Corporation (TPCO)

                                    Tianjin

                                    Wuxi Dexin Steel Tube Co., Ltd

                                    Wuxi

                                    Wuxi Dongwu Pipe Industry Co., Ltd

                                    Wuxi

                                    Wuxi Seamless Oil Pipe Co., Ltd

                                    Wuxi

                                    Zhangjiagang City Yiyang Pipe Producing Co., Ltd

                                    Zhangjiagang

                                    Zhangjiagang Yichen Steel Tube Co., Ltd

                                    Zhangjiagang”

            3 artikla
            Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
            Tämän asetuksen 2 artiklaa sovelletaan 9 päivästä joulukuuta 2015.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 12 päivänä helmikuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 176, 30.6.2016, s. 21.

            (2)  Neuvoston asetus (EY) N:o 926/2009, annettu 24 päivänä syyskuuta 2009, lopullisen polkumyyntitullin käyttöön ottamisesta tiettyjen Kiinan kansantasavallasta peräisin olevien raudasta tai teräksestä valmistettujen saumattomien putkien tuonnissa sekä tässä tuonnissa käyttöön otetun väliaikaisen tullin lopullisesta kantamisesta (EUVL L 262, 6.10.2009, s. 19).

            (3)  Unionin yleisen tuomioistuimen tuomio (toinen jaosto) 29.1.2014, Hubei Xinyegang Steel Co. Ltd v Euroopan unionin neuvosto, T-528/09, ECLI:EU:T:2014:35.

            (4)  Tuomioistuimen tuomio (toinen jaosto) 7.4.2016, ArcelorMittal Tubular Products Ostrava a.s. ja muut v Hubei Xinyegang Steel Co. Ltd ja Euroopan unionin neuvosto v Hubei Xinyegang Steel Co. Ltd, C-186/14 P ja C-193/14 P, ECLI:EU:C:2016:209.

            (5)  Neuvoston asetus (EY) N:o 1225/2009, annettu 30 päivänä marraskuuta 2009, polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta (EUVL L 343, 22.12.2009, s. 51).

            (6)  Komission täytäntöönpanoasetus (EU) 2015/2272, annettu 7 päivänä joulukuuta 2015, lopullisen polkumyyntitullin käyttöönotosta tiettyjen Kiinan kansantasavallasta peräisin olevien raudasta tai teräksestä valmistettujen saumattomien putkien tuonnissa neuvoston asetuksen (EY) N:o 1225/2009 11 artiklan 2 kohdan mukaisen toimenpiteiden voimassaolon päättymistä koskevan tarkastelun jälkeen (EUVL L 322, 8.12.2015, s. 21).

            (7)  Unionin yleisen tuomioistuimen tuomio (toinen jaosto) 18.10.2018, ArcelorMittal Tubular Products Ostrava a.s. ja muut v Euroopan komissio, T-364/16, ECLI:EU:T:2018:696.

            (8)  Asia T-364/16, 67 kohta.

            (9)  Asia T-364/16, 65 kohta.

            (10)  Asia T-364/16, 68 kohta.

            (11)  Unionin tuomioistuimen tuomio (kolmas jaosto) 18.1.2017, Wortmann v. Hauptzollamt Bielefeld, C-365/15, EU:C:2017:19, 35–39 kohta.


title: Komission täytäntöönpanoasetus (EU) 2019/291, annettu 19 päivänä helmikuuta 2019, täytäntöönpanoasetuksen (EU) N:o 540/2011 muuttamisesta siltä osin kuin kyse on tehoaineiden 1-naftyyliasetamidi, 1-naftyylietikkahappo, akrinatriini, atsoksistrobiini, fluatsifoppi-P, fluroksipyyri, imatsaliili, kresoksiimimetyyli, oksifluorfeeni, prokloratsi, proheksadioni, spiroksamiini, teflutriini ja terbutyyliatsiini hyväksynnän voimassaoloajan pidentämisestä (ETA:n kannalta merkityksellinen teksti.)

text:
                  20.2.2019

                  FI

                  Euroopan unionin virallinen lehti

                  L 48/17

         KOMISSION TÄYTÄNTÖÖNPANOASETUS (EU) 2019/291,
         annettu 19 päivänä helmikuuta 2019,
         täytäntöönpanoasetuksen (EU) N:o 540/2011 muuttamisesta siltä osin kuin kyse on tehoaineiden 1-naftyyliasetamidi, 1-naftyylietikkahappo, akrinatriini, atsoksistrobiini, fluatsifoppi-P, fluroksipyyri, imatsaliili, kresoksiimimetyyli, oksifluorfeeni, prokloratsi, proheksadioni, spiroksamiini, teflutriini ja terbutyyliatsiini hyväksynnän voimassaoloajan pidentämisestä
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 17 artiklan ensimmäisen kohdan,
         sekä katsoo seuraavaa:

                     (1)

                     Komission täytäntöönpanoasetuksen (EU) N:o 540/2011 (2) liitteessä olevassa B osassa esitetään asetuksen (EY) N:o 1107/2009 nojalla hyväksytyt tehoaineet.

                     (2)

                     Tehoaineiden 1-naftyyliasetamidi, 1-naftyylietikkahappo, akrinatriini, atsoksistrobiini, fluatsifoppi-P, fluroksipyyri, imatsaliili, kresoksiimimetyyli, oksifluorfeeni, prokloratsi, proheksadioni, spiroksamiini, teflutriini ja terbutyyliatsiini hyväksynnän voimassaoloaika päättyy 31 päivänä joulukuuta 2021.

                     (3)

                     Komission täytäntöönpanoasetuksen (EU) N:o 844/2012 (3) mukaisesti on esitetty hakemukset tässä asetuksessa mainittujen tehoaineiden hyväksynnän uusimiseksi. Kyseisten tehoaineiden hyväksynnän voimassaolo todennäköisesti kuitenkin päättyy hakijasta riippumattomista syistä, ennen kuin on tehty päätös niiden uusimisesta. Sen vuoksi on tarpeen pidentää niiden hyväksynnän voimassaoloaikoja asetuksen (EY) N:o 1107/2009 17 artiklan mukaisesti.

                     (4)

                     Kun otetaan huomioon aika ja resurssit, joita tarvitaan siihen, että niiden lukuisien tehoaineiden, joiden hyväksynnän voimassaolo päättyy vuosien 2019 ja 2021 välisenä aikana, hyväksynnän uusimista koskevien hakemusten arviointi saadaan päätökseen, komission täytäntöönpanopäätöksellä C(2016) 6104 (4) laadittiin samankaltaiset tehoaineet yhteen kokoava työohjelma ja vahvistettiin sen painopisteet ihmisten ja eläinten terveyttä tai ympäristöä koskevien turvallisuusnäkökohtien perusteella, kuten asetuksen (EY) N:o 1107/2009 18 artiklassa säädetään.

                     (5)

                     Täytäntöönpanopäätöksen C(2016) 6104 mukaisesti etusijalle olisi asetettava vähäriskisinä pidetyt tehoaineet. Sen vuoksi kyseisten tehoaineiden hyväksynnän voimassaoloa olisi jatkettava ajanjaksolla, joka on mahdollisimman lyhyt. Ottaen huomioon vastuiden ja työn jakautuminen esittelijöinä ja rinnakkaisesittelijöinä toimivien jäsenvaltioiden välillä sekä arviointia ja päätöksentekoa varten tarvittavat käytettävissä olevat resurssit kyseisen ajanjakson olisi oltava yksi vuosi tehoaineen proheksadioni osalta.

                     (6)

                     Ottaen huomioon voimassaolon nykyinen päättymispäivä, se tosiseikka, että täytäntöönpanoasetuksen (EU) N:o 844/2012 6 artiklan 3 kohdan mukaan tehoainetta koskeva täydentävä asiakirja-aineisto on toimitettava viimeistään 30 kuukautta ennen voimassaolon päättymispäivää, tarve varmistaa vastuiden ja työn tasapuolinen jakautuminen esittelijöinä ja rinnakkaisesittelijöinä toimivien jäsenvaltioiden välillä sekä arviointia ja päätöksentekoa varten tarvittavat käytettävissä olevat resurssit täytäntöönpanopäätöksen C(2016) 6104 mukaisesti etusijalle asetettuihin ryhmiin kuulumattomien tehoaineiden osalta hyväksynnän voimassaoloa olisi jatkettava joko kahdella tai kolmella vuodella. Sen vuoksi on aiheellista pidentää tehoaineiden 1-naftyyliasetamidi, 1-naftyylietikkahappo, akrinatriini, fluatsifoppi-P, prokloratsi ja spiroksamiini hyväksynnän voimassaoloaikaa kahdella vuodella ja tehoaineiden atsoksistrobiini, fluroksipyyri, imatsaliili, kresoksiimimetyyli, oksifluorfeeni, teflutriini ja terbutyyliatsiini hyväksynnän voimassaoloaikaa kolmella vuodella.

                     (7)

                     Ottaen huomioon asetuksen (EY) N:o 1107/2009 17 artiklan ensimmäisen kohdan tarkoituksen komissio vahvistaa niissä tapauksissa, joissa ei ole toimitettu täydentävää asiakirja-aineistoa täytäntöönpanoasetuksen (EU) N:o 844/2012 mukaisesti viimeistään 30 kuukautta ennen kulloistakin tämän asetuksen liitteessä vahvistettua voimassaolon päättymispäivää, päättymispäiväksi saman päivän, joka oli voimassa ennen tätä asetusta, tai aikaisimman mahdollisen päivän sen jälkeen.

                     (8)

                     Ottaen huomioon asetuksen (EY) N:o 1107/2009 17 artiklan ensimmäisen kohdan tarkoituksen komissio vahvistaa niissä tapauksissa, joissa komissio antaa asetuksen, jossa säädetään, että tämän asetuksen liitteessä tarkoitetun tehoaineen hyväksyntää ei uusita, koska hyväksymisperusteet eivät täyty, voimassaolon päättymispäiväksi saman päivän, joka oli voimassa ennen tätä asetusta, tai tehoaineen hyväksynnän uusimatta jättämisestä annetun asetuksen voimaantulopäivän, sen mukaan kumpi päivämäärä on myöhäisempi. Silloin kun komissio antaa asetuksen, jossa säädetään tämän asetuksen liitteessä tarkoitetun tehoaineen hyväksynnän uusimisesta, se pyrkii vahvistamaan tapauksen mukaan aikaisimman mahdollisen soveltamispäivän.

                     (9)

                     Sen vuoksi täytäntöönpanoasetusta (EU) N:o 540/2011 olisi muutettava.

                     (10)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Muutetaan täytäntöönpanoasetuksen (EU) N:o 540/2011 liite tämän asetuksen liitteen mukaisesti.

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 19 päivänä helmikuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 309, 24.11.2009, s. 1.

            (2)  Komission täytäntöönpanoasetus (EU) N:o 540/2011, annettu 25 päivänä toukokuuta 2011, Euroopan parlamentin ja neuvoston asetuksen (EY) N:o 1107/2009 täytäntöönpanosta hyväksyttyjen tehoaineiden luettelon osalta (EUVL L 153, 11.6.2011, s. 1).

            (3)  Komission täytäntöönpanoasetus (EU) N:o 844/2012, annettu 18 päivänä syyskuuta 2012, säännösten vahvistamisesta tehoaineiden uusimismenettelyn täytäntöönpanemiseksi kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti (EUVL L 252, 19.9.2012, s. 26).

            (4)  Komission täytäntöönpanopäätös, annettu 28 päivänä syyskuuta 2016, työohjelman laatimisesta sellaisten tehoaineiden, joiden hyväksynnän voimassaolo päättyy vuonna 2019, 2020 tai 2021, hyväksynnän uusimista koskevien hakemusten arvioimiseksi Euroopan parlamentin ja neuvoston asetuksen (EY) N:o 1107/2009 mukaisesti (EUVL C 357, 29.9.2016, s. 9).

            LIITE
            Muutetaan täytäntöönpanoasetuksen (EU) N:o 540/2011 liitteessä oleva B osa seuraavasti:

                        1)

                        korvataan atsoksistrobiinia koskevan 4 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”31. joulukuuta 2024”;

                        2)

                        korvataan imatsaliilia koskevan 5 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”31. joulukuuta 2024”;

                        3)

                        korvataan proheksadionia koskevan 6 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”31. joulukuuta 2022”;

                        4)

                        korvataan spiroksamiinia koskevan 7 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”31. joulukuuta 2023”;

                        5)

                        korvataan kresoksiimimetyyliä koskevan 8 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”31. joulukuuta 2024”;

                        6)

                        korvataan fluroksipyyriä koskevan 9 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”31. joulukuuta 2024”;

                        7)

                        korvataan teflutriinia koskevan 10 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”31. joulukuuta 2024”;

                        8)

                        korvataan oksifluorfeenia koskevan 11 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”31. joulukuuta 2024”;

                        9)

                        korvataan 1-naftyyliasetamidia koskevan 12 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”31. joulukuuta 2023”;

                        10)

                        korvataan 1-naftyylietikkahappoa koskevan 13 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”31. joulukuuta 2023”;

                        11)

                        korvataan fluatsifoppi-P:tä koskevan 15 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”31. joulukuuta 2023”;

                        12)

                        korvataan terbutyyliatsiinia koskevan 16 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”31. joulukuuta 2024”;

                        13)

                        korvataan akrinatriinia koskevan 19 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”31. joulukuuta 2023”;

                        14)

                        korvataan prokloratsia koskevan 20 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”31. joulukuuta 2023”.